Publication: Magyar Közlöny
Issue: MK-2001-105 (Year: 2001, Number: 105)
Era: 1990-2004
Section: 217/1997. (XII. 1.) Korm. rendelet
Paragraph Index: 899

2. § A Vhr. 13/A. §-a a következő (6)—(7) bekezdéssel egészül ki: „(6) A 13. § (2) bekezdésének c) pontja szerinti egyszerűsített eljárás keretében az OEP legfeljebb 2002. december 31-ig meghosszabbítja a szolgáltatóval kötött szerződést, ha a normatíván felüli kapacitás a fenntartó/tulajdonos változatlan vagy csökkentett mértékben, a továbbra is fenntartani kívánt kapacitásokat érintően változatlan szakmai összetételben kívánja működtetni. A fenntartó/tulajdonos a meghosszabbítás iránti igényt e rendelet hatálybalépésétől számított 30 napon belül juttatja el az OEPnek a szolgáltatás helye szerint illetékes területi szervéhez, feltüntetve a meghosszabbítással, illetve csökkentéssel érintett kapacitások mértékét és szakmai összetételét. Az igénybejelentéshez csatolni kell az érvényes működési engedély másolatát.

Source: https://magyarkozlony.hu/hivatalos-lapok/f230e65e84760dfc02f7a4f0fe3da8f7e9a41362/dokumentumok/f3fa47b609f9c7cdced4d7a0743fd2b1574c3b83/letoltes